**Veslijs Barbasa So** (angļu: *Wesley Barbasa So*; dzimis 1993. gada 9. oktobrī Kavitē) ir Filipīnu starptautiskais lielmeistars šahā (2008), kas kopš 2014. gada pārstāv ASV.

Biogrāfija
----------

Vairākkārt pārstāvējis Filipīnas Pasaules junioru šaha čempionātos, kuros lielāko panākumu guvis 2005. gadā, kad ieņēmis 4. vietu. 2008. gadā kopā ar Li Čao dalījis pirmo vietu starptautiskajā šaha turnīrā Dubaijā un uzvarējis turnīrā Manilā. 2009. gadā pirmo reizi piedalījies Pasaules kausa izcīņā šahā pēc izslēgšanas sistēmas, kurā ticis līdz 4. kārtai. Tajā pašā gadā uzvarējis šaha turnīrā Veikanzē (Nīderlande). 2011. gadā dalījis pirmo vietu šaha turnīrā Malmē un piedalījies Pasaules kausā šahā, kur izstājies 2. kārtā. 2013. gadā dalījis pirmo vietu Reikjavikas šaha turnīrā un piedalījies Pasaules kausā šahā, kur atkal izstājies 2. kārtā. 2014. gadā Havanā uzvarējis Hosē Raula Kapablankas memoriālā un Lasvegasas šaha turnīrā *North American Open*. Tāpat 2014. gadā Bergamo uzvarējis *ACP Golden Classic* sērijas šaha turnīrā. 2015. gadā Veikanzē dalījis 2. vietu lielmeistaru turnīrā *Tata Steel* un izcīnījis bronzas medaļu ASV šaha čempionātā. 2015. gadā arī piedalījies Pasaules kausa izcīņā šahā pēc izslēgšanas sistēmas, kurā atkārtojis savu labāko rezultātu, iekļūstot 4. kārtā. 2017. gada janvārī Veikanzē uzvarējis *Tata Steel* lielmeistaru turnīrā. 2017. gada aprīlī Sentluisā uzvarējis ASV šaha čempionātā, papildu mačā par 1. vietu pieveicot Oleksandru Oņiščuku. 2017. gadā Tbilisi iekļuvis Pasaules kausa šahā pusfinālā, kurā piekāpies Dinam Ližeņam. 2018. gada martā Berlīnē palicis 7. vietā pretendentu turnīrā. 2018. gadā Sentluisā izcīnījis bronzas medaļu ASV šaha čempionātā. 2020. gada oktobrī uzvarējis ASV šaha čempionātā, kas COVID-19 pandēmijas dēļ notika tiešsaites režīmā. 2021. gada jūnijā Bukarestē dalījis 2.-4. vietu *Grand Chess Tour* 1. posma turnīrā. 2021. gada oktobrī trešo reizi uzvarējis ASV šaha čempionātā. 2022. gada oktobrī Sentluisā ierindojies 5. vietā ASV šaha čempionātā. 2023. gada maijā Bukarestē dalījis 2.-5. vietu starptautiskajā lielmeistaru šaha turnīrā *GCT Superbet Chess Classic*. 2023. gada oktobrī Sentluisā izcīnījis 2. vietu ASV šaha čempionātā.

Pārstāvējis Filipīnu un ASV komandas lielākajos komandu šaha turnīros:

* Pasaules šaha olimpiādēs piedalījies 6 reizes (2006-2012, 2016-2018). ASV izlases sastāvā komandu vērtējumā izcīnījis zelta (2016) un sudraba (2018) medaļas. Individuālajā vērtējumā izcīnījis zelta (2016) medaļu;
* Āzijas spēļu šaha turnīrā piedalījies 2010. gadā. Komandu vērtējumā izcīnījis sudraba (2010) medaļu.

Par panākumiem turnīros FIDE 2006. gadā So piešķīrusi starptautiskā meistara (IM), bet 2008. gadā - starptautiskā lielmeistara (GM) nosaukumu. Četrpadsmit gadu un nepilnu divu mēnešu vecumā bijis septītais jaunākais šaha lielmeistars visā šī nosaukuma piešķiršanas vēsturē.

Atsauces
--------

1. ↑  FIDE Transfers in 2014
2. ↑  World Youth Chess Championship 2005, Belfort
3. ↑  2009 World Cup
4. ↑  2011 World Cup
5. ↑  «2013 World Cup». Arhivēts no oriģināla, laiks: 2016. gada 21. oktobrī. Skatīts: 2016. gada 21. septembrī.
6. ↑  «49th Capablanca Memorial 2014». Arhivēts no oriģināla, laiks: 2016. gada 12. septembrī. Skatīts: 2016. gada 21. septembrī.
7. ↑  «Wesley So convincing in North American Open». Arhivēts no oriģināla, laiks: 2016. gada 24. jūnijā. Skatīts: 2016. gada 21. septembrī.
8. ↑  ACP Golden Classic: Wesley So is the winner
9. ↑  «Carlsen gewinnt in Wijk aan Zee». Arhivēts no oriģināla, laiks: 2017. gada 11. aprīlī. Skatīts: 2016. gada 21. septembrī.
10. ↑  U.S. Champ Final: Who else?!
11. ↑  «2015 World Cup». Arhivēts no oriģināla, laiks: 2017. gada 22. novembrī. Skatīts: 2016. gada 21. septembrī.
12. ↑  Wesley So wins the Tata Steel Masters 2017
13. ↑  «2017 U.S. Championship». Arhivēts no oriģināla, laiks: 2017. gada 15. aprīlī. Skatīts: 2017. gada 11. aprīlī.
14. ↑  2017 World Cup
15. ↑  «2018 FIDE World Chess Candidates Tournament 10.-27.03.2018.». Arhivēts no oriģināla, laiks: 24.03.2018. Skatīts: 28.03.2018.
16. ↑  «U.S. CHESS CHAMPS 2018». Arhivēts no oriģināla, laiks: 2019. gada 7. jūlijā. Skatīts: 2018. gada 2. maijā.
17. ↑  Wesley So Wins 2020 U.S. Chess Championship
18. ↑  Grand Chess Tour Bucharest 2021
19. ↑  2021 U.S. Chess Championship
20. ↑  Pairings & Results | www.uschesschamps.com
21. ↑  2023 GCT Superbet Chess Classic
22. ↑  2023 U.S. Championships
23. ↑  OlimpBase :: Men's Chess Olympiads :: Wesley So
24. ↑  «OlimpBase :: Asian Games (chess) :: Wesley So». Arhivēts no oriģināla, laiks: 2014. gada 28. jūlijā. Skatīts: 2014. gada 3. decembrī.

Ārējās saites
-------------

* Šahista profils FIDE mājaslapā (angliski)
* Šahista profils chessgames.com mājaslapā (angliski)
* Šahista profils 365chess.com mājaslapā (angliski)
* Šahista profils chesstempo.com mājaslapā (angliski)
* Korespondecšahista profils ICCF mājaslapā (angliski)